wijlen madee ontfangen te hebben dwelc hij boet te thoene seggen
voirt dat voirs jan wijlen madee met vele meer ande goede manne
gelijke hanteringen gehadt heeft en hadde tott tijt toe dat hij sterf
en dat een yegelijc van dien goeden manne met huen propen
rekenigen geheel en al gheconcordeert hebben metten rekene
boecke jans wijlen madie uutgescheiden alleen de voirs robben
proponende de voirs jan vele ande reden en stucken die
tusscen den voirs wijlen jane en hem robbeerde gesciet ende
gevallen waren groete suspicie en gelijckenisse maken tot dien
dat de voirs robbeert int tsurplus vand somen voirscr met rechte
gehouden soude sijn Seggende oic mede wairt oic alsoe dat de
voirs robbeert in zijn verantwoirden bieden woude zijn onscont
te doen met zijnre eed dat hij dair mede niet gestaen en soude
moegen gemerct de reden voirscr te weten dat de voirs robbeert
sint en nae de doot des voirg wijlen jans gekent en gelijdt
heeft de voirs somen ontfangen te hebben hopende d om ten sloete
wair hij zijns thoenisse volcomen mochte dat de voirs robbeert
hem vanden voirs tsurplus betaling doen soude oft bewisenisse
van betalen en hij met zijnre eed inde gevalle oft hij dien boede
te doet niet gestaen en soude Dair op de voirs robbt antlede
dede met zijne gelevden voirspreke ovghevede een cedule d inne
de selve robbt kinde den voirg wijlen jane sculd te zijne lxxii
rinsche gulden vi stuvs x peters en dat oic den selven janne
toebehoirde de helcht vander scout uutstaende aen jonchr bouden
van glymez gedragen int geheel ii en lx rinsche gulden
en dat hij hem niet meer sculdich en ware des boet hij
zijne eed hopen d mede te gestaen de scepen beraden zijnde
wijsden den voirs janne tot zijne thoenisse Ten dage van thoenen
thoende de voirscr jan tgheen tghene des hem in sijnre aensprake
vermeten hadde Es ghewijst met desen woirden nae aensprake
verantwoirden en thoenisse dat de voirs robbt den voirg jane be
talingen doen sal vanden drie punte voirs oft bewisenisse van betal
Behoudelic dat he te staden come sal tghene dis de voirs jan gekent heeft
gehave te hebben en des hij oic met twe goede manen oft mette gheven die
dat selve betaelt hebben bewijsen sal conne pnt lombt lye abs vynck
voshem dorle septembris xii